Cmd.exe

喺微軟視窗嘅選單叫命令提示符或者命令提示字元，係新版嘅 Microsoft Windows 預設嘅命令行直譯器，會俾用家以命令行介面嘅形式嚟指揮部電腦做嘢，典型嘅一行指令望落係類似噉嘅樣：
C:\>CommandA && CommandB && CommandC

cmd.exe 亦都係用來執行批次檔嘅直譯器。

所謂命令提示符其實唔係命令行直譯器本身，而係指命令行直譯器用來話畀你知佢 ｢準備就緒｣ 嘅字或者符號，即係上面嗰個例子嘅 ｢C:\>｣。微軟視窗嘅選單叫佢做 ｢命令提示符｣ 係指揀呢個選項就會見個命令提示符。

舊版嘅 Microsoft Windows 嘅對應命令行直譯器係 MS-DOS 嘅 command.com。

濕碎嘢
｢cmd｣ 係組合語言嘅行話，意思係 ｢command｣，cmd.exe 就係「叫做『命令』嘅執行檔」嘅意思；新嘅直譯器唔可以叫返做 ｢command｣，係因為喺微軟嘅操作系統入面，.com 嘅執行優先次序高過 .exe，所以如果新嘅直譯器都叫 command，如果執行路徑上面同時有新同舊嘅直譯器，就可能會錯誤咁行咗舊版。

攷

Microsoft Windows
命令行介面